Војска Кијевске Русије се већином састојала од слабо наоружаних сељака и грађана, али је сваког кнеза на бојишту пратио мали одред тешко наоружаних "дружиника" на коњима, са оклопима и оружјем скандинавског типа. Ови одреди по правилу нису бројали више од неколико стотина људи, и често су се борили пешице. У бици на Чудском језеру, 1242, Александар Невски, најмоћнији кнез свог времена, имао је само око 500 "дружиника".